laion/Wikipedia-Exotic huggingface dataset:
פינקוס גרין

פנחס (פינקוס, פינקי) גרין (נולד ב-1934) הוא מיליארדר יהודי חרדי, מתגורר בישראל. בשנת 2009 הוערך הונו לפי מגזין פורבס, בכ-1.2 מיליארד דולר. הקים ביחד עם מארק ריץ' את חברת המסחר הבינלאומית "Marc Rich & Co AG" (כיום גלנקור), שהיא כיום חברת המסחר בסחורות הגדולה בעולם. גרין נולד בברוקלין, ניו יורק, בארצות הברית בשנת 1934 למשפחה בת שמונה ילדים להורים מהגרים מאירופה. עד גיל 16 התחנך בבתי ספר יהודיים, אך לא השלים את לימודיו ועזב את התיכון כדי לעזור ולתמוך כלכלית במשפחתו. בעבודה בחברת הסחר בטובין "פיליפ ברד'רס" (כיום Phibro) קונצרן מסחרי בבעלות יהודית בארצות הברית, הכיר את מארק ריץ' שפרש באותה עת מלימודיו בקולג'. שניהם קודמו בתפקידים בחברה עד שתפסו משרות בכירות באירופה ומונו לאחראים על פיתוח אסטרטגיות למסחר בנפט. בשנת 1974, לאחר שדרישות שכר שלהם שחרגו מהנוהל המקובל בחברה, סורבו בידי נשיא החברה לודוויג יסלזון, עזבו גרין וריץ' את החברה וייסדו את החברה הפרטית שלהם שצמחה במהירות. בשנת 1992 פרש ומכר את חלקו בחברה, לאחר ניתוח לב שעבר. גרין מקורב לפוליטיקאים בישראל, בעיקר מחוגי הימין, והוא תורם להם סכומים משמעותיים. פינקוס תרם בעבר תרומות משמעותיות לבנימין נתניהו. הואשם עם שותפו ריץ' על ידי ממשלת ארצות הברית בסחר עם איראן תוך הפרת אמברגו שהוטל עליה, בעקבות זאת נמלטו לשווייץ, ובהמשך קיבלו חנינה מהנשיא קלינטון. בתו שרה, הייתה נשואה למיכאל פרוינד. דניאל אמאן, מלך הנפט: חייו הסודיים של ידיד ישראל (על מארק ריץ'), אור יהודה: כנרת, 2012. לפי מפתח בעמ' 307 חשיפה ראשונה של אחד מהאנשים העשירים ביותר והמשפיעים ביותר בישראל, באתר (nrg) Financier's Partner Remained Loyal Lieutenant Throughout באתר ניו יורק טיימס החברה הכי מצליחה שלא שמעתם עליה, באתר הארץ, 10 באוגוסט 2007 פינקוס גרין ברשימת פורבס 2009
ג'ו גומז

ג'וזף דייב "ג'ו" גומז (באנגלית: Joseph Dave "Joe" Gomez; נולד ב-23 במאי 1997) הוא כדורגלן אנגלי, המשחק בליברפול. גומז בדרך כלל משחק כבלם, אך גם יכול לשחק כמגן ימני ושמאלי. גומז ייצג את נבחרת אנגליה עד גיל 19 ושיחק בכל דקה של כל משחק, כאשר אנגליה זכתה ב-2014 באליפות אירופה עד גיל 17. גומז נולד בלונדון לאם אנגליה ולאב מגמביה. גומז הצטרף לאקדמיה של צ'רלטון אתלטיק בגיל 10. כבר בגיל 13 הוא ערך הופעת בכורה בקבוצת הנוער שעד גיל 18. גומז חתם בצ'רלטון אתלטיק בשנת 2014. את הופעת הבכורה הבכירה שלו התחילה ב0–4 גביע ליגת ניצחון על קולצ'סטר יונייטד ב-12 באוגוסט 2014, ששיחק 90 דקות המלאה בתפקיד הנכון. שבוע לאחר מכן הוא ערך את הופעת הבכורה שלו בליגה בניצחון 2–3 בבית נגד דרבי קאונטי במסגרת הצ'מפיונשיפ. למרות גילו הצעיר, גומז נעשה שחקן חשוב במערך קבוצתו ובמהלך עונה זו ערך 24 הופעות בליגה כשמתוכן הוא פותח בהרכב ב-18 משחקים. ב-20 ביוני 2015, חתם גומז בליברפול לחמש עונות תמורת 3.5 מיליון לירות שטרלינג. ב-9 באוגוסט ערך את הופעת הכורה שלו בניצחון 0–1 על סטוק סיטי, גומז בישל את שער הניצחון. ב-13 באוקטובר 2015, גומז נפצע במהלך משחק עם נבחרת אנגליה הצעירה, הוא קרע את הרצועה הצולבת, פציעה שגרמה לו להיעדר מהמגרשים למשך שנה שלמה. ב-23 באוגוסט 2017, גומז ערך את הופעת הבכורה האירופית שלו, בניצחון 2–4 על הופנהיים. בעקבות פציעתו של נתניאל קליין, גומז פתח כמעט על דרך קבע בהרכב הראשון במשך העונה ובסך הכל ערך 31 הופעות ליגה בעונה זו. ביולי 2019 זכה עם הקבוצה בליגת האלופות אך לא שותף במשחק הגמר. בסיום עונת 2019/2020, זכה עם הקבוצה באליפות הפרמייר ליג, תוך שהוא שחקן הרכב כמעט באופן קבוע לאורך העונה. גומז הופיע בנבחרות אנגליה בכל הגילאים. במאי 2014, הוא היה חלק מהסגל שזכה באליפות אירופה מתחת לגיל 17 של אופ"א במלטה, כששיחק בכל דקה מחמשת המשחקים ונבחר בקבוצה של מצטייני הטורניר של פיפ"א. ב-25 באוגוסט 2015 הוא זומן לראשונה לנבחרת הצעירה של עד גיל 21 האנגלית. ב-30 באוגוסט 2017 הוא מונה לקפטן הנבחרת. בנובמבר 2017 הוא זומן לראשונה לסגל נבחרת אנגליה הבוגרת. הוא ערך את הופעת הבכורה שלו נגד גרמניה באצטדיון ומבלי במשחק ידידות, כשנכנס כמחליף במשחק שהסתיים בתיקו 0-0. גומז פגש את ארוסתו, תמרה, בשנת 2014, באוטובוס בדרכו לבית הספר. הם גרים יחד בפורמבי, בפאתי ליברפול. ב-2018 נולד להם בן בשם קריה. אליפות אנגליה: עונת 2019/2020 ליגת האלופות: 2018/19 הסופר קאפ האירופי: 2019 גביע העולם למועדונים: 2019 גביע הליגה האנגלי: 2021/2022 גביע אנגלי: 2021/2022 מגן הקהילה: 2022 אנגליה U17 אליפות אירופה מתחת לגיל 17 של אופ"א: 2014 מדיה וקבצים בנושא ג'ו גומז בוויקישיתוף ג'ו גומז, ברשת החברתית אקס (טוויטר) ג'ו גומז, ברשת החברתית אינסטגרם ג'ו גומז, באתר Transfermarkt ג'ו גומז, באתר Soccerway ג'ו גומז, באתר BDFutbol ג'ו גומז, באתר WorldFootball.net ג'ו גומז, באתר National Football Teams ג'ו גומז, באתר FootballDatabase.eu "Joe Gomez: Liverpool sign Charlton defender for £3.5m". BBC Sport (באנגלית בריטית). 2015-06-20. נבדק ב-2020-06-09. "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-27.
דולפין לווייתני צפוני

דולפין לווייתני צפוני (שם מדעי: Lissodelphis borealis) הוא מין של לווייתן שיניים קטן ודק החי באזור צפון האוקיינוס השקט. הוא שוחה באוקיינוס רחוק מהיבשה ונמצא בקבוצות של עד 2,000 פרטים, לעיתים עם יונקים ימיים אחרים. יש לדולפינים מצח ולסתות קטנים, צבעו העליון שחור והתחתון לבן או אפור בהיר, בעיקר בחזה והפנים שחורות עד הלסתות הלבנות. ללווייתנים אלה אין סנפיר גב כמו לשאר הדולפיניים, מה שמזכיר לווייתן מזיפות ונתן להם את שמם. אורכם 2.3–3.1 מטר ומשקלם 60–100 ק"ג. הם מסתובבים בלהקות שבממוצע מגיעות ל-110–200 פרטים שצוללים עד לעומק 200 מטר וניזונים מדגים שונים כמו דגי Myctophidae ודיונונים. טורפיו העיקריים הם הקטלן והעמלץ הלבן ובעבר הוא ניצוד הרבה גם על ידי ציידי לווייתנים. דולפין לווייתני דרומי לווייתני שיניים מדיה וקבצים בנושא דולפין לווייתני צפוני בוויקישיתוף דולפין לווייתני צפוני, באתר ITIS (באנגלית) דולפין לווייתני צפוני, באתר NCBI (באנגלית) דולפין לווייתני צפוני, באתר Animal Diversity Web (באנגלית) דולפין לווייתני צפוני, באתר האנציקלופדיה של החיים (באנגלית) דולפין לווייתני צפוני, באתר GBIF (באנגלית) דולפין לווייתני צפוני באתר הרשימה האדומה של IUCN
מחוז שיאוליאי

מחוז שיאוליאי (בליטאית: Šiaulių apskritis) הוא אחד מעשרת מחוזות ליטא. בירת המחוז היא העיר שיאוליאי. המחוז ממוקם במרכז-צפון ליטא, הוא משתרע על פני 8,540 קמ"ר המכסים 13.1% משטח ליטא כולה. ב-1 ביולי 2010 בוטל הממשל המחוזי של מחוז שיאוליאי, והוא נשאר הלכה למעשה כיחידה טריטוריאלית וסטטיסטית בלבד. נכון לשנת 2012 התגוררו בשטחי המחוז למעלה מ-293,000 בני אדם. כינון אזורים מנהליים בליטא החל בתקופת הדוכסות הגדולה של ליטא במאה ה-18. הגדרת אזור שאולאי כיחידה מנהלית נפרדת נקבעה באוקטובר 1795 כאשר העניקה קתרינה השנייה זכויות עיר לשיאוליאי והפכה אותה לבירת המחוז. החלוקה המנהלית הרוסית נותרה ללא שינוי עד תום מלחמת העולם הראשונה. עם סיום המלחמה, ב-1918, הייתה ליטא למדינה עצמאית. ב-17 בדצמבר 1918 הוכרז על חלוקת ליטא לאזורים/מחוזות בשם "apskritys". בשנת 1937 השתרע מחוז שאולאי על פני 6,042 קמ"ר והיה למחוז (apskritys) הגדול ביותר בליטא, אוכלוסייתו מנתה אז כ-210,000 איש. בשנת 1940 כבשה ברית המועצות את ליטא וחוללה רפורמה במערכת השלטונית והחלוקה המנהלית, חלוקת המחוזות נותרה זמנית על כנה, עד שנת 1950. אז בוטלו המחוזות ונוצרה חלוקה מנהלית מדרג נמוך יותר, למחוזות משנה (rajonas). רק בשנת 1994, ארבע שנים לאחר כינון ליטא העצמאית המודרנית, הוחזרה החלוקה המסורתית לעשר מחוזות תוך שימור שמות המחוזות, לעומת זאת חלוקת השטחים בין המחוזות נעשתה לפי שיקולי מנהלה, ולא השתמרה החלוקה המקורית שנהגה לפני מלחמת העולם השנייה, ולכן ישנם יישובים שהיו לפני המלחמה במחוז אחד, ובחלוקה החדשה נמצאים במחוז אחר. מחוז שאולאי מחולק ל-7 רשויות מקומיות: אקמנה (רשות מקומית) ינישוק (מחוז משנה) קלם (רשות מקומית) פאקרואוייס (מחוז משנה) רדווילישקיס (מחוז משנה) העיר שיאוליאי (רשות מקומית) (ליט') שיאוליאי (רשות מקומית) מדיה וקבצים בנושא מחוז שיאוליאי בוויקישיתוף אתר האינטרנט הרשמי של מחוז שיאוליאי נתונים סטטיסטיים של מחוז שאולאי. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מחוז קובנה

מחוז קובנה (בליטאית: Kauno apskritis) הוא אחד מעשרת מחוזות ליטא. בירת המחוז היא העיר קובנה. המחוז ממוקם במרכז ליטא, הוא משתרע על פני 8,089 קמ"ר המכסים 12.4% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז קובנה, והוא נשאר הלכה למעשה כיחידה טריטוריאלית וסטטיסטית בלבד. נכון לשנת 2012 התגוררו בשטחי המחוז למעלה מ-596,200 בני אדם, יותר מ-20% מכלל תושבי ליטא. מחוז קובנה מחולק ל-8 מחוזות משנה: בירשטונאס (מחוז משנה) (בירשטאן) יאנובה (מחוז משנה) קישיאדוריס (מחוז משנה) (קושידאר) המרחב המוניציפלי של העיר קובנה קובנה (מחוז משנה) קדאייני (מחוז משנה) (קיידאן) פרינאי (מחוז משנה) ראסייני (מחוז משנה) (ראסיין) מדיה וקבצים בנושא מחוז קובנה בוויקישיתוף אתר האינטרנט הרשמי של מחוז קובנה נתונים סטטיסטיים של מחוז קובנה. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ביזון היערות

ביזון היערות (שם מדעי: Bison bison athabascae) הוא תת-מין של הביזון האמריקאי הנפוץ ביערות הצפוניים של ארצות הברית וקנדה וגדול יותר מביזון המישורים. כמו מצב השימור של המין, גם ביזון היערות במצב "קרוב לסיכון". ביזון היער יכול להגיע למשקל של 900 ק"ג אצל הזכרים, ו-540 ק"ג אצל הנקבות. והוא בעל החיים היבשתי הגדול ביותר באמריקה הצפונית. הוא שונה מקרובו שבערבה בגודלו, בשערו הכהה ביותר ורעמת הגב החומה שלו, בשיער הדליל באזור הזקן ובקרניו הגדולות. לביזון היערות יש קרניים מעוקלות שמצביעות כלפי מעלה ושיער על הסנטר הדומה לזקן. ראשם וכתפיהם גדולים בהשוואה לאחוריהם, עם גבנון בולט לפני הרגליים הקדמיות. גיבנת ביזון העץ עולה כמעט ישר מהצוואר ואז משתפלת כלפי מטה אל הירכיים. מבנה העצם של הגיבנת הענקית הקדמית הזו התפתח בביזון היערות כדי לתמוך במבנה שרירים מסיבי המסייע להם לטאטא את ראשם בשלגים צפוניים עמוקים כדי לגשת לעשבים ושקעים בחורף. יש להם מעיל צפוף של שיער רך ועמיד שאינו חלול כמו קריבו של איילים וכבשים, אלא דומה יותר לשיער אדם. צבע השיער נע בין חום כהה לשחור לאורך הרגליים וגוף תחתון, לחום בהיר לאורך הגיבנת. אוכלוסיות הביזון נמצאות בעיקר ביערות טייגה באלסקה, יוקון, הטריטוריות הצפון-מערביות, צפון קולומביה הבריטית, צפון אלברטה ובצפון מזרח ססקצ'ואן. שם הם ניזונים מעצים מחטניים שונים ומשורשים ועשבים, שורדים גם בחורפים האכזריים ומתגוננים נגד טורפים חזקים כמו זאבים. האוכלוסיות מתמעטות עקב אובדן היערות לטובת בנייה ומרעה, ציד והתערבבות עם ביזוני המישורים, מה שמחליש אותם גנטית. בעבר הם ניצודו בהמוניהם אבל היום מוגנים ביותר הן בארצות הברית והן בקנדה. נקבת ביזון מניקה עגל מדיה וקבצים בנושא ביזון היערות בוויקישיתוף ביזון היערות, באתר ITIS (באנגלית) ביזון היערות, באתר NCBI (באנגלית) ביזון היערות, באתר GBIF (באנגלית) Wood Bison (Bison bison athabascae), www.adfg.alaska.gov
חלל (כהונה)

בהלכה, חָלָל הוא צאצא של כהן שהתחלל ממעמדו כיוון שנולד מנישואים האסורים על כהן, וקדושת הכהונה פוקעת ממנו. חללה פסולה מלהינשא לכהן כשר. החלל הוא אדם (גבר או אישה) שנולד לכהן מאשה האסורה עליו מהיותו כהן, למשל: גרושה, חלוצה וחללה. בנוסף, אישה שאסורה לכהן מסיבה אחרת (לדוגמה: אלמנה לכהן גדול) אך מקיימת איתו אישות הופכת לחללה. חללות עוברת מהאב לצאצאיו אך לא מהאם. אם נולד צאצא לאם מיחוס נחות יותר משל חלל (לדוגמה אם היא ממזרת, שפחה או גויה) הוא גובר במקרה שהאב הוא חלל. מכיוון שהחללות עוברת בירושה מאב לבן, היא נחשבת בין עשרת היוחסין שבעם ישראל. לרוב העניינים מעמדו של החלל הזכר "נחות" משל כהנים ודומה לזה של כלל ישראל; הוא אינו עולה לברך את העם בברכת כהנים, אין הוא רשאי ליהנות ממתנות הכהונה ואין לכבדו כשם שמכבדים כהנים. כמו כן, איסורי הכהן אינם חלים עליו: הוא רשאי לשאת נשים האסורות לכהן ומותר לו להיטמא למת. מבחינות אחרות הוא קרוב יותר למעמדם של כהנים: לעניין עבודת המקדש: לכתחילה אסור לו לעבוד במקדש, אבל בדיעבד עבודתו כשרה. ולעניין נישואים מותר לחלל (כמו כהן לוי וישראל) להנשא לבת של כהן. לחללה מותר להתחתן עם לוי, ישראל, חלל וגר, אך בניגוד ללויה וישראלית היא לא יכולה להינשא לכהן. כהן שעבר על האיסורים שחלים עליו אינו נהפך לחלל – איסורים כגון איסורי נישואים לכהן. גם כהן בעל מום איננו חלל ובניו הם כהנים כשרים. עם זאת, כהן שנשוי לאשה האסורה עליו בגלל היותו כהן, אינו יכול לעבוד במקדש עד שיגרש אותה. לדעת השולחן ערוך הדבר מונע ממנו גם לברך ברכת כהנים ולעלות לתורה כראשון. יש טענה כי קיימים שמות משפחה יהודיים המאופיינים בהיותם שמות של חללים, כמו שיש שמות משפחה מובהקים לכהנים ולויים. יש המייחסים את שם המשפחה הנפוץ אזולאי למשפחות הכהונה, כמבטא את ראשי התיבות של איסורי הנישואין הנוגעים לכהנים אישה זונה וחללה לא יקחו. רמב"ם הלכות איסורי ביאה פרק י"ט הלכה א' משנה תורה לרמב"ם, ספר קדושה, הלכות איסורי ביאה, פרק י"ט, הלכות יד-טז משנה תורה לרמב"ם, ספר עבודה, הלכות ביאת מקדש, פרק ו', הלכה י ראו משנה, מסכת קידושין, פרק ד', משנה א'; תלמוד בבלי, מסכת קידושין, דף ע"ג, עמוד א' ומשנה תורה לרמב"ם, ספר קדושה, הלכות איסורי ביאה, פרק י"ט, הלכה י"א. משנה, מסכת בכורות, פרק ז', משנה ז'. שולחן ערוך, אורח חיים, סימן קכ"ח, סעיף מ'. רוביק רוזנטל, הזירה הלשונית: יא בא באבא ספר ויקרא, פרק כ"א, פסוק ז'
בקבוק מעבדה

בקבוק מעבדה הוא כלי קיבול מעבדתי, אשר עשוי מזכוכית או פלסטיק. גודל הבקבוק נמדד על פי הנפח אותו הוא יכול להכיל. ישנם צורות רבות ונפחים שונים לבקבוקי מעבדה, אך המשותף לכולם זהו גוף רחב וצוואר צר (לעיתים יותר מאחד), שבראשו נמצא פתח הבקבוק. ניתן לאטום את הפתח באמצעות פקק ייעודי, כגון פקק שעם או זכוכית המתאים לפתח. לעיתים ישנה הברגה בצוואר הבקבוק המאפשרת הברגת פקק מתאים, לרוב עשוי מפלסטיק. הבקבוק משמש למגוון מטרות, ובהן הכנת תמיסות, אחסון, איסוף, מדידת נפחים ועוד. הבקבוק משמש גם לתגובות כימיות ותהליכים נוספים, כגון ערבוב, חימום, קירור, המסה, שיקוע, זיקוק ואנליזה. ניתן לסווג את הבקבוקים על פי ייעודם. בקבוקים המיועדים לתגובות, הם לרוב בעלי תחתית כדורית, ובעלי צוואר שיכול להתחבר במהירות ובאופן הדוק לכלים אחרים (כגון משפך מפריד). הם עשויים לרוב מזכוכית עבה, דבר המאפשר לבצע תגובות בריק ובלחץ גבוה. ישנם וריאציות נוספות, כגון בקבוקים המכילים מספר צווארים, אשר משמש לתגובות כימיות מורכבות הדורשות ערבוב מבוקר של חומרים כימיים רבים. בקבוקים המיועדים לזיקוק, אשר מיועדות להכיל הן את התמיסה המיועדת לזיקוק והן את תוצרי הזיקוק. בקבוקים אלו הם לרוב בעלי צוואר אחד ארוך ודק, ולרוב עשויים מזכוכית דקה המקלה על החימום שנעשה בתהליך הזיקוק. בקבוקים המיועדים לאחסון, לרוב בעלי תחתית שטוחה. הם אינם עמידים לשינויים בלחץ ובטמפרטורה, בגלל לחצים הנוצרים מצורת התחתית. לרוב הבקבוקים מסוג זה ישנה התאמה לפקק ייעודי. ארלנמייר או בקבוק חרוטי. בקבוק עם גוף כדורי, עם צוואר אחד או יותר, ואפשרות לחיבור פקק זכוכית מותאם. אַבִּיק – בקבוק כדורי עם צוואר ארוך הפונה כלפי מטה. בקבוקן פירנצה – בקבוק עם גוף כדורי, צוואר ארוך ללא אפשרות חיבור פקק זכוכית. בקבוק ביכנר – בקבוק עם זרוע צד העשוי מזכוכית עבה. הזרוע מאפשרת חיבור צינור לצד הבקבוק. בקבוק כיול, המיועד להכין נוזלים הדורשים מידה רבה של דיוק. גוף הבקבוק אגסי, צווארו ארוך ובעל קו מילוי היקפי. בקבוק תרמוס (או בקבוק דוור) בעל דופן כפולה, כאשר בין שתי הדפנות יש ריק. ניתן להשתמש בבקבוקי מעבדה לצורך ייצור סמים. כדי להגביל את נגישות הבקבוקים, ישנן מדינות בארצות הברית אשר אסרו את השימוש בבקבוקי מעבדה בבתי ספר, אלא אם קיבלו היתר מיוחד לכך. מגבלה זו גם כוללת חומרי גלם אשר משמשים לייצור סמים. ארלנמייר אביק זכוכית בורוסיליקט מדיה וקבצים בנושא בקבוק מעבדה בוויקישיתוף "Memorandum of Understanding between the Texas Department of Public Safety and the Texas Higher Education Coordinating Board" (PDF). 080107 thecb.state.tx.us
מירה (פירושונים)

האם התכוונתם ל... מירה – משוררת הינדית מירה (כוכב) – כוכב משתנה גולה מירה – לוחמת מחתרת בשואה ז'ואקים מירא – מרשל צרפתי ומלך נאפולי אישים ששמם הפרטי הוא מירה מרה (פירושונים) מיר
מחוז טלז

מחוז טלז (בליטאית: Telšių apskritis) הוא אחד מעשרת מחוזות ליטא. בירת המחוז היא העיר טלז. המחוז ממוקם בצפון ליטא, הוא משתרע על פני 4,350 קמ"ר המכסים 6.7% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז טלז, והוא נשאר הלכה למעשה כיחידה טריטוריאלית וסטטיסטית בלבד. נכון לשנת 2012 התגוררו בשטחי המחוז כ-148,800 בני אדם, מעט יותר מ-5% מכלל תושבי ליטא. מחוז טלז מחולק ל-4 מחוזות משנה: מז'ייקי (מחוז משנה) (מז'ייק) פלונגה (מחוז משנה) (פלונגיאן) ריטובה (מחוז משנה) (ריטאבאס) טלז (מחוז משנה) מדיה וקבצים בנושא מחוז טלז בוויקישיתוף אתר האינטרנט הרשמי של מחוז טלז נתונים סטטיסטיים של מחוז טלז. פרסום ממשלתי (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
קונדה נאסט

האם התכוונתם ל... קונדה מונטרוז נאסט – המייסד של תאגיד התקשורת קונדה נאסט (קבוצת מדיה). קונדה נאסט (קבוצת מדיה) – חברת מדיה שמוציאה לאור מגזינים מובילים, הכוללים את ווג, ואניטי פייר, והניו יורקר, וכן חברת האם של הפקות קונדה נאסט, שמוציאה לאור סרטים, קליפים, ומדיה מצולמת אחרת. קונדה נאסט טראבלר – מגזין נסיעות מקבוצת קונדה נאסט. הפקות קונדה נאסט (אנ') – חברת הפקות שהיא חברת בת לקונדה נאסט. בניין קונדה נאסט – גורד שחקים בניו יורק
ספריית וסקונסלוס

ספריית וסקונסלוס (בספרדית: Biblioteca Vasconcelos) היא ספרייה באזור הצפוני של העיר מקסיקו סיטי. קרויה על שמו של חוסה וסקונסלוס, הסופר, המדינאי והוגה הדעות, שניהל את הספרייה הלאומית של מקסיקו והיה נשיאו של המכון המקסיקני לתרבות היספאנית. הספרייה משתרעת על פני 38,000 מ"ר. עלות בנייתה המתוכננת הייתה 954 מיליון פסוס (כמאה מיליון דולר אמריקאי), אך עלות בנייתה בפועל לאחר התיקונים הייתה גדולה יותר באופן משמעותי, כמאתיים מיליון דולרים. היא נחנכה במרץ 2006 על ידי נשיא מקסיקו ויסנטה פוקס, מעט לפני תום כהונתו. בזמן חנוכתה הוכרזה כאחד המבנים המתקדמים בעולם מבחינה טכנולוגית במאה ה-21. הספרייה נסגרה לאחר שנה, בחודש מרץ 2007 בשל ליקויי בנייה חמורים. מבקר המדינה המקסיקני גילה 36 חריגות בנייה והוגשו 13 עתירות משפטיות שונות כנגד המתכננים והמבצעים. בין הליקויים שהתגלו, למשל, היו מיקום שגוי של ריצוף ואבני שיש, וסדקים בקירות, ליקויים שעלות תיקונם חייבה עלות של 15 מיליון פסוס נוספים (כ-1.4 מיליון דולרים). הספרייה נפתחה לקהל בשנית לאחר התיקונים. היא כוללת בניה ארכיטקטונית ועיצובית מרשימה, ובנוסף מוצבים בה באורח קבע פסלים ויצירות אמנות של גדולי האמנים המקסיקנים. אחת מיצירות האמנות המפורסמות המוצבות בה היא יצירתו של האמן גבריאל אורוסקו, שלד לווייתן אמיתי, שעצמותיו צבועות. מדיה וקבצים בנושא ספריית וסקונסלס בוויקישיתוף אתר האינטרנט הרשמי של ספריית וסקונסלוס Coolest Library in the World - La Biblioteca Vasconcelos‏, Hyunwoo Sun‏, 11 באוקטובר 2012 ספריית וסקונסלוס - סרטון על יצירות האמנות במקום, 13 בספטמבר 2012
מחוז וילנה

מחוז וילנה (בליטאית: Vilniaus apskritis) הוא אחד מעשרת מחוזות ליטא. בירת המחוז היא העיר וילנה בירת ליטא. המחוז ממוקם בדרום-מזרח ליטא, הוא משתרע על פני 9,731 קמ"ר המכסים 14.9% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז וילנה, והוא נשאר הלכה למעשה כיחידה טריטוריאלית וסטטיסטית בלבד. מחוז וילנה הוא המחוז המאוכלס ביותר בין מחוזות ליטא; נכון לשנת 2012 התגוררו בשטחי המחוז כ-806,010 בני אדם, המהווים 27.5% מכלל תושבי ליטא. מחוז וילנה מחולק ל-8 רשויות מקומיות: אלקטריינאי (רשות מקומית) שלצ'ינינקאי (רשות מקומית) שירווינטוס (מחוז משנה) (שירווינט) שווינציאן (מחוז משנה) טרקאי (מחוז משנה) אוקמרגה (מחוז משנה) המרחב המוניציפלי של העיר וילנה וילנה (מחוז משנה) מדיה וקבצים בנושא מחוז וילנה בוויקישיתוף נתונים סטטיסטיים של מחוז וילנה. פרסום ממשלתי (באנגלית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
ג'י-אן

ג'י-ין (ביפנית: 慈円;‏ 17 במאי 1155, קיוטו – 28 באוקטובר 1225 באומי (כיום שיגה)) היה משורר, היסטוריון ונזיר בודהיסטי יפני. ג'י-ין היה בנו של פוג'יווארה נו טאדאמיצ'י (藤原 忠通), בן למשפחת פוג'יווארה. הוא הצטרף למנזר בודהיסטי מזרם המהאיאנה כשהיה צעיר ביותר. בתחילה אימץ את השם דוקאיה כשמו הבודהיסטי, ומאוחר יותר שינה אותו לג'י-ין, השם שנשא כל חייו. בסופו של הדבר עלה לדרגת דאייסוג'ו (大 僧 正,‏ Daisōjō; "ארכיבישוף"), כלומר מנהיג הכת הבודהיסטית אליה הצטרף. הוא החל ללמוד ולכתוב את ההיסטוריה של יפן. מטרתו "להאיר את עיני האנשים המתקשים להבין את תהפוכות החיים". יצירת המופת שלו, שהושלמה בסביבות שנת 1220, עסקה בהיסטוריה של יפן ונשאה את השם "גוקאנשו" (Gukanshō‏; 愚管抄). ב"גוקאנשו" השקפה פסימית על זמנו של ג'י-ין, שבו הייתה יפן מדינה פיאודלית, וג'י-ין טוען בה כי מדובר בתקופה של ירידה דתית והתפוררות התרבות. נקודת המבט הזו על זמנו מקובלת גם בימינו. ג'י-ין טען כי נחוצים שינויים במבנה הפיאודלי, והגן על טענת השוגון לכוח. כמשורר, הוא נכלל ברשימת "שלושים ושישה בני האלמוות של השירה" של פוג'יווארה נו קינטו, שלושים ושישה משוררים שפוג'יווארה ראה בהם מופת ליכולת כתיבת השירים היפנית, והיה המשורר השני הטוב-ביותר מבין הנכללים ב"שין קוקין ואקאשו", קובץ שירה קיסרי יפני לשירים מסוג ואקה. פוג'יווארה נו טייקה כלל אותו ב"אוגורה היאקונין איסשו" (Ogura Hyakunin Isshu), גם הוא קובץ שירה, הכולל מאה שירים מסוגת הוואקה. Brown, Delmer and Ichiro Ishida, eds. (1979). [ Jien (1221)], Gukanshō; "The Future and the Past: a translation and study of the 'Gukanshō,' an interpretive history of Japan written in 1219" translated from the Japanese and edited by Delmer M. Brown & Ichirō Ishida. Berkeley: University of California Press. ISBN 0-520-03460-0 Encyclopædia Britannica 2005 Ultimate Reference Suite DVD, article- "Jien" Mostow, Joshua S., (1996) Pictures of the Heart: The Hyakunin Isshu in Word and Image, pp. 421–422 מדיה וקבצים בנושא ג'י-אן בוויקישיתוף ג'י-אן, באתר אנציקלופדיה בריטניקה (באנגלית)
סידר רפידס

סִידֶר רַפִּידְס (באנגלית: Cedar Rapids) היא בירת מחוז לין במדינת איווה בארצות הברית. העיר שוכנת על שתי גדותיו של נהר סידר, במרחק של 160 קילומטרים מזרחית לדה מוין, בירת איווה. בעיר מתגוררים 126,326 תושבים (נכון ל-2010), מה שהופך אותה לעיר השנייה בגודל אוכלוסייתה באיווה אחרי דה מוין. במטרופולין של סידר רפידס מתגוררים 257,940 תושבים (נכון ל-2010). במקום בו נמצאת העיר היום ישבו בעבר שבטי המסקוואקי (Meskwaki) והסאוק (Sauk). ב-1838 הגיעו מתיישבי הקבע הראשונים לאזור. הם הקימו באותה שנה את ההתיישבות קולומבוס, אם כי ההקמה באופן רשמי הייתה ב-1849. ב-1841 שם ההתיישבות שונה לסידר רפידס. משמעות השם היא "אשדי סידר" והוא מתייחס לאשדים בנהר הסידר הנמצאים באזור ההתיישבות. ב-2008 היה שיטפון במספר נהרות באיווה, בהם גם נהר סידר שעלה על גדותיו. חלק גדול מהעיר הוצף, כולל האי מייס (Mays Island) בו שכנו מוסדות השלטון העירוניים, אלפי אנשים פונו מבתיהם ומאות בניינים נהרסו. ברחבי העיר מתגוררים יהודים וישראלים לשעבר וקיים בית חב"ד פעיל. כלכלת העיר מתבססת בעיקר על עיבוד תירס. כמו כן בעיר יש משרדים ראשיים ואזוריים של מספר תאגידים גדולים. בעיר נמצאים מספר מוסדות להשכלה גבוהה, בהם אוניברסיטת מאונט מרסי ומכללת קו (Coe). את העיר משרת נמל התעופה איווה המזרחית, המציע טיסות למספר יעדים מרכזיים במערב ובמרכז ארצות הברית. מספר חברות רכבות מציעות נסיעות רכבת העוברות דרך העיר, כשהגדולה ביניהן היא יוניון פסיפיק. מדיה וקבצים בנושא סידר רפידס בוויקישיתוף אתר האינטרנט הרשמי של סידר רפידס (באנגלית) סידר רפידס, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.